მელანი სი

მელანი ჯეინ ჩისჰოლმი () (დ. 12 იანვარი, 1974) — ბრიტანელი მომღერალი, სიმღერების ავტორი, მსახიობი და ბიზნესმენი. ცნობილია სასცენო სახელით მელანი სი. იგი იყო ჯგუფ Spice Girls-ის ერთ-ერთი წევრი (რომელშიც ატარებდა სახელს Sporty Spice).

გარდა ჯგუფთან ერთად ჩაწერილი სიმღერების, ალბომების, გამართული ტურნეებისა და სხვა საქმიანობისა, მელანი საკუთარ პროექტებზეც მუშაობდა. 1999 წელს გამოვიდა მისი სადებიუტო სოლო ალბომი Northern Star, რომელიც ოთხი მილიონი ასლის ოდენობით გაიყიდა. ალბომის გამოცემის შემდეგ მუსიკოსს დეპრესიისა და კვების მოშლილობის პერიოდი ჰქონდა. მეორე ალბომი, Reason მან 2003 წელს გამოსცა. იგი 500.000 ასლის ოდენობით გაიყიდა. 2005 წლის ალბომი, Beautiful Intentions გაიყიდა მილიონი ასლის სახით. 2007 წელს გამოიცა მისი მეოთხე ალბომი, This Time

2007 წელს ჩისჰოლმმა და Spice Girls-ის სხვა წევრებმა გამართეს მსოფლიო ტურნე The Return of the Spice Girls. შემდეგ ჩისჰოლმი ექვსი თვის მანძილზე ასრულებდა მისის ჯონსტონის როლს ლონდონის ვესტ ენდში, სპექტაკლში Blood Brothers."Mel C transforms from Sporty Spice to dowdy West End stage Mama for Blood Brothers role" 22 October 2009, Daily Mail მეხუთე ალბომი, The Sea გამოვიდა 2011 წლის სექტემბერში, ხოლო პირველი EP, The Night — 2012 წლის მაისში. მისი მეექვსე სტუდიური ალბომი Stages, გამოიცა 2012 წლის სექტემბერში.

ჩისჰოლმი ნომინირებული იქნა ბრიტანული მუსიკისა და Echo-ს ჯილდოებზე. მთლიანობაში გაიყიდა მისი 12 მილიონზე მეტი სოლო"A Jolly Good Sport" 13 February 2012, Hot Press ჩანაწერი. დღეისათვის ქალი შემსრულებლის სახით მას დამყარებული აქვს რეკორდი ყველაზე მეტი ბრიტანული #1 სინგლით. იგი არის ერთადერთი შემსრულებელი ქალი, რომელიც ბრიტანეთის სინგლების ოფიციალურ ჩარტში მოხვდა #1 ადგილზე კვარტეტის, კვინტეტის, დუეტისა თუ სოლო შემსრულებლის სახით."Artist Details"  Peer MusicBio at Glasgowvant

დისკოგრაფია

ალბომები
 Northern Star (1999)
 Reason (2003)
 Beautiful Intentions (2005)
 This Time (2007)
 The Sea (2011)
 Stages (2012)
 Version of Me (2016)

რესურსები ინტერნეტში

 სქოლიო 

კატეგორია:დაბადებული  12 იანვარი
კატეგორია:დაბადებული 1974
კატეგორია:Spice Girls-ის წევრები
კატეგორია:ინგლისელი პოპ-მომღერლები
კატეგორია:ინგლისელი როკ-მომღერლები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები